# Mêsiô

Mêsiô$^,$$^,$$^,$$^,$ (Meyzieu en francês) est na comuna francêse et arpetana du Velin en Dârfénât, que sè trôve diens lo dèpartament du Rôno en règion Ôvèrgne-Rôno-Ârpes.
Los habitents de la vila s’apèlont los Mêsiolans et les Mêsiolanes$^,$.

## Chemins de comunicacion et transpôrts

La comuna est dèssèrvia per la Rocâda Levant de Liyon et la vielye Rota nacionâla 517.
La rota rapida N 346 pâsse u cuchient de la vila. El est branchiê a l’A42 (Liyon - Lo Pont d’En), l’A6 (Liyon - Paris), l’A43 (Liyon - Modâna), l’A7 (Liyon - Marselye) et l’A47, pués la N 88 (Liyon - Sant-Etiève). Pèrmèt âssé de rapondre lo bôrg de Liyon avouéc d’ôtres rotes rapides. La sortia 6 pèrmèt d’arrevar u bôrg et a la bise de Mêsiô, et pués la sortia 7 est branchiê a la D 302, que pâsse u mié-jorn et rapond lo mié-jorn de la vila et l’ére endustriâla.
La vielye N 517 rapond Mêsiô a Dessines et Liyon u cuchient, et pués a Pusegnê, Pont-de-Charués, Crèmiô et Mouretél u levant. El est étâ dècllassiê et renomâ D 517, pués D 317 u cuchient de la N 346 entre-mié Liyon et Dessines. U dediens de Mêsiô, s’apèle la « Charriére de la Rèpublica ».
Doves rotes rapondont Jonâjo : la D 6 (« Avenua de Vèrdun ») et la D 417 (« Charriére Jian Jôrès »).

### Transpôrts en comon

Aprés étre étâ dèssèrvia, u comencement du XX$^{émo}$ siècllo per la legne 16 du viely tramevê de Liyon et lo Chemin de fèr du Levant de Liyon (CFLL), ’le l’est encor na fês, dapués 2006, per la legne de tramevê , qu’empronte la chalâ de la vielye legne du CFLL. Dapués oût 2010, la comuna est rapondua tot drêt a l’aèrogâra de Liyon-Sant-Ègzupèri avouéc la legne du Rônèxprès.

#### Tramevê

Lo tramevê dèssèrvét la comuna, avouéc les stacions Mêsiô Gâra, Mêsiô É.E. et Mêsiô - Les Panètes (sus semana solament). Mêsiô Gâra est a 10 menutes de Vâls-en-Velin - La Sèya (corrèspondance avouéc lo mètrô ) et pués a 25 menutes de la gâra de Liyon-Pârt-Diô. Y at un trame a châ 9 menutes sus semana, a châ 10 menutes lo dessando et a châ 15 menutes la diomenge.
Lo Rônèxprès dèssèrvét la vila a la stacion Mêsiô É.E. por arrevar a l’aèrogâra de Liyon-Sant-Ègzupèri et sa gâra TGV. Il est dèfendu d’y prendre lo trame por alar ou ben venir de Liyon.

#### Bus

La vila de Mêsiô est étot dèssèrvia per un mouél de legnes de bus TCL :
* : Vâls-en-Velin - La Sèya - Chassiô - Jenâs - Âsiu - Mêsiô É.E.
* : Mêsiô É.E. - Âsiu - Jenâs - É.E. Mié-Plana - RN6 — Ambrâso Parâ
* : Mêsiô É.E. - Jons
* : Mêsiô É.E. - Pusegnê - Aèrogâra de Liyon-Sant-Ègzupèri - Sent-Lôrent — Les Mârches du Rôno
* : Lôrent Bonégoue - Astrobâl - Vâls-en-Velin - Dessines Centro - Dessines Èsplanâda - Mêsiô Gâra - Les Plantâs - Mêsiô É.E.
* : Dessines — Grant Lârjo - Mêsiô Gâra - Mêsiô — Gadèles
* : Mêsiô — Parc du Grant Lârjo - Mêsiô Gâra - Mêsiô Èspâço aquatico Les Vagues - Jonâjo — Châtiô dus Mârros
* : Ére endustriâla de Mêsiô
Y at âssé la legne T20 de la baragne Cars Règion Isera que dèssèrvét Mêsiô É.E., Vilèta-dʼAnton, Anton, Chavanôsc et Sant-Reman-de-Jalyonâs.

## Notes et rèferences
### Vocabulèro

* Varianta dârfénouèsa de « hotâl de vela » m.
* ↑ Varianta dârfénouèsa de « hotâl de vela » m.
* ↑ Varianta dârfénouèsa de « retranscrita » pp f.
* ↑ Varianta dârfénouèsa de « comena » f.
* ↑ Varianta dârfénouèsa de « francêsa » a f.
* ↑ Varianta dârfénouèsa de « dens » prèp.
* ↑ Varianta dârfénouèsa de « vela » f.
* ↑ Varianta dârfénouèsa de « branchiêe » pp f.
* ↑ Varianta dârfénouèsa de « asse-ben » ou ben « avouéc » adv.
* ↑ Varianta dârfénouèsa de « dècllassiêe » pp f.
* ↑ Varianta dârfénouèsa de « renomâye » pp f.
* ↑ Varianta dârfénouèsa de « dedens » m.
* ↑ « ’le » pron chousa f est lo mot dârfénouès por « el » pron chousa f.
* ↑ Varianta dârfénouèsa de « oncor » adv.
* ↑ « fês » f est lo mot dârfénouès por « côp » m.
* ↑ Varianta dârfénouèsa de « dês » prèp.
* ↑ Varianta dârfénouèsa (diœmenge en grafia sarrâ) de « demenge » f. Varianta dârfénouèsa de « sarrâye » pp f.
* ↑ Varianta dârfénouèsa de « o est » loc v.

### Rèferences

* 1 2 (fr) Polèta D’Ordelyé, « Documents linguistiques de la France (Série francoprovençale). Documents linguistiques du Lyonnais (1225-1425) », Paris, CNRS, 1975, pp. 6, 24 [→ Mayseu] et pués 36 [→ Meyseu].
* 1 2 Prononciacion en arpetan dârfénouès du pouent « 65. Pusegnê » de l’ALJA retranscrite d’aprés la nôrma AFE.
* 1 2 (fr) « Grande encyclopédie de Lyon et des communes du Rhône », vol. II, Rouana, Horvath, 1981, pp. 442-448.
* ↑ (fr) Emanuél Pilyot de Touèri et Ulisso Chevaliér, « Dictionnaire topographique de l’Isère » [PDF], Romans-sus-Isera, Imprimerie Jeanne d’Arc, 1921, pp. 208, 219, 220 et 224.